18. FEBRUAR 2014 DELREGNSKABER FOR POST DANMARKS HOVEDOMRÅDER 2013 


LOVGRUNDLAG 

I henhold til § 5, stk. 3 i det af Transportministeriet udstedte 
Regnskabsreglement for Post Danmark A/S gældende fra 1. 
januar 2011 skal Post Danmark i aggregeret form offentliggøre 
den samlede produktøkonomi for tjenester omfattet af 
befordringspligten og tjenester, der ikke er omfattet af 
befordringspligten. 


Pr. 1. januar 2011 skete en fuld liberalisering af postmarkedet, 
og dermed bortfaldt Post Danmark A/S's hidtidige eneret på 
breve under 50 g. 


PRINCIPPER OG METODER 

Delregnskaberne udarbejdes efter samme regnskabspraksis 
som selskabets koncernregnskab og er opstillet efter 
Regnskabsreglementets principper og metoder for indtægts- og 
omkostningsallokering. I overensstemmelse med 
Regnskabsreglementet er delregnskaberne baseret på en 
dokumenteret model. Opstilling af del- og produktregnskaber 
sker på basis af registreringer af indtægter og omkostninger på 
baggrund af regnskabskonteringer, timeregistreringer på 
arbejdsprocesser, løbende statistikoptagelse, studier samt 
samplingsanalyser og ved sammenstilling af disse. 


Omkostninger henføres til de enkelte hovedområder på 
baggrund af detaljerede og dokumenterede analyser af de 
enkelte  tjenesters (produkters)  omkostningstræk på 
virksomhedens processer (salgs-, filial-, transport-, sorterings- 
samt omdelingsprocesser). Der er således etableret en model, 
der i høj grad kan understøtte sammenhængen mellem de 
enkelte driftsprocesser i virksomheden og værdiansættelsen af 
samme processer. 


Omkostninger klassificeres som hhv. inkrementelle 
omkostninger, henførbare fællesomkostninger eller som ikke- 
henførbare fællesomkostninger. Inkrementelle omkostninger 
defineres jævnfør Regnskabsreglementet som omkostninger, 
såvel faste som variable, som på kort eller mellemlang sigt (3-5 
år) falder bort, såfremt en tjeneste falder bort. Henførbare 
fællesomkostninger er omkostninger, som ikke vil falde bort ved 
bortfald af en enkelt tjeneste. De kan umiddelbart henføres 
direkte til en gruppe på to eller flere tjenester og fordeles på 
disse på grundlag af en direkte analyse. Ikke-henførbare 
fællesomkostninger er omkostninger, som ikke kan fordeles på 
tjenesterne på grundlag af en direkte analyse. 


Reglementets regelsæt medfører, at befordringspligtige 
produkter betragtes som de dimensionerende produkter i Post 
Danmark. Til disse produkter henregnes omkostninger, der er 
nødvendige for at drifte det nuværende produktions- og 
styringssystem til salg, indsamling, transport, sortering, og 
omdeling af forsendelserne. Produktions- og styringssystemet 
omfatter tillige relevante omkostninger ved filialnettet, 
ledelsessystemet og centrale omkostninger. 


Til produkter uden befordringspligt henregnes således 
omkostninger, som håndteringen af disse produkter giver 
anledning til, dels alle inkrementelle omkostninger, dels 
fællesomkostninger vedrørende drift og udvidelse af det 
grundlæggende produktions- og styringssystem. Hertil kommer 
en forholdsmæssig andel af ikke henførbare 
fællesomkostninger. 


På baggrund af dynamikken i Post Danmarks markeder, 
produkter, organisation og produktionsapparat tilpasses 
økonomimodellen bag delregnskaber løbende, således at den 
bedst muligt afspejler indtægters og omkostningers fordeling. 
Post Danmark har etablerede procedurer og retningslinjer, der 
sikrer dette arbejde. Desuden er det sikret, at 
modeldokumentationen løbende ajourføres i takt med 
gennemførte ændringer i virksomhedens processer. Som en 
integreret del af dette arbejde sker tillige en løbende finjustering 
af de underliggende regnskabskonteringer, statistikopgørelser, 
studier og samplingsundersøgelser. Der er i 2013 ingen 
væsentlige ændringer i principperne for produktøkonomi- 
opgørelserne. 


DELREGNSKABER FOR 
DANMARKS HOVEDOMRÅDER 2013 
|I overensstemmelse med bestemmelserne givet i 
Regnskabsreglementet har Post Danmark i 2013 gennemført 
enkelte mindre tilpasninger i analyser og datafangst, der 
fordeler omkostninger mellem produkter i hovedområderne. 


POST 


Resultat før skat på -151 mio. kr. i 2013 fordeler sig med -83 
mio. kr. på området med befordringspligt og -68 mio. kr. i 
området uden befordringspligt, jf. tabel 1. 


Resultatet på begge hovedområder viser i år et underskud før 
skat. Dertil er især resultatet på området med befordringspligt er 
kraftigt påvirket af det fortsatte store mængdefald på breve, der 
væsentligst skyldes en fortsat digitalisering af den skrevne 
kommunikation. 


Delregnskaberne omfatter konsoliderede regnskabstal for Post 
Danmark A/S og datterselskaberne Post Fleet Management 
A/S, samt Data Scanning A/S. 


I hovedområdet uden befordringspligt indgår resultat af Post 
Danmarks kapitalandele i associeret virksomhed. Regnskabet 
afspejler at Post Danmark A/S pr. 1. januar 2013 overtog 
PostNord koncernens pakkevirksomhed i Danmark, hvorefter 
de to selskaber Direct Parcel Distribution (Danmark) A/S og 
Post Danmark Logistik A/S fusionerede med Post Danmark A/S 
som det fortsættende selskab. Ligeledes med virkning fra 1. 
januar 2013 blev Post Danmarks datterselskaber 
Transportgruppen A/S og Budstikken Transpor A/S overdraget 
til og fusioneret med forretningsområdet Logistik i PostNord. 
Endvidere har Post Danmark med virkning 1. januar 2013 
overtaget virksomheden Distributions Services A/S som 
tidligere har fungeret som underleverandør. 


18. FEBRUAR 2014 ÅRSREGNSKABSMEDDELELSE 2013 FOR POST DANMARK KONCERNEN 


REVISORERKLÆRING 

| henhold til Regnskabsreglementet § 5, stk. 1 har 
revisionsfirmaet KPMG Statsautoriseret Revisionspartner- 
selskab over for Post Danmark afgivet erklæring om, at de til 
enhver tid gældende principper og metoder for opstilling af 
produktøkonomiopgørelserne, således som disse fremgår af 
den detaljerede beskrivelse (modeldokumentation), jf. § 4, stk. 
9, overholder de principper og metoder, der er nævnt i § 4, stk. 
1—8. 


Revisionsfirmaet KPMG Statsautoriseret Revisionspartner- 
selskab har ligeledes i henhold til Regnskabsreglementet § 5, 
stk. 1 afgivet erklæring om, at produktøkonomiopgørelserne er 
udarbejdet i overensstemmelse med de gældende principper jf. 
8 4, stk. 9, og at kravene i § 4, stk. 9 - 10 er opfyldt. 


Ovenstående erklæring er tilgængelig på www.postdanmark.dk 








Tabel 1 
2013 2013 
Beløb i mio. kr. Med befordringspligt Uden befordringspligt Post Danmark total 
Nettoomsætning 2.274 8.243 
Omkostninger i alt (6.052) (PRS ÅD) (8.394) 
(68) (151) 


Resultat før skat 

